钦定古今图书集成/明伦汇编/官常典/第446卷 > 李广
## 钦定古今图书集成/明伦汇编/官常典/第446卷 > 李广

按《汉书》本传：“广，陇西成纪人也。其先曰李信，秦时为
将，逐得燕太子丹者也。广世世受射。孝文十四年，匈
奴大入萧关，而广以良家子从军，击匈奴，用善射杀
首卤多。为郎骑常侍，数从射猎，格杀猛兽。文帝曰：‘惜
广不逢时，令当高祖世，万户侯岂足道哉！景帝即位，
为骑郎将。吴楚反时为骁骑都尉，从太尉亚夫战昌’”
邑下，显名。以梁王授广将军印，故还，赏不行。为上谷
太守，数与匈奴战。典属国公孙昆邪为上泣曰：“李广
材气，天下无双，自负其能，数与卤确，恐亡之。”上乃徙
广为上郡太守。匈奴入上郡，上使中贵人从广勒习
兵击匈奴。中贵人者将数十骑从。见匈奴三人与战，
射伤中贵人，杀其骑且尽。中贵人走广，广曰：“是必射
雕者也。”广乃从百骑往，驰三人。三人亡马，步行行数
十里，广令其骑张左右翼，而广身自射彼三人者，杀
其二人，生得一人，果匈奴射雕者也。已，缚之上山望
匈奴数千骑见广，以为诱骑，惊上山陈。广之百骑皆
大恐，欲驰还走。广曰：“我去大军数十里，今如此走，匈
奴追射我立尽。今我留，匈奴必以我为大军之诱，不
我击。”广令曰：“前。”未到匈奴陈二里所，止，令曰：“皆下马
解鞍。”骑曰：“卤多如是解鞍即急，柰何？”广曰：“彼卤以我
为走，今解鞍以示不去，用坚其意。”有白马将出护兵，
广上马，与十馀骑奔射，杀白马将而复还，至其百骑
中，解鞍纵马卧。时会暮，匈奴兵终怪之，弗敢击。夜半，
匈奴兵以为汉有㐲，军于傍，欲夜取之，即引去。平旦，
广乃归。其大军后徙为陇西、北地、雁门、云中太守。武
帝即位，左右言“广名将也”，由是入为未央卫尉，而程
不识时亦为长乐卫尉，程不识故与广俱以边太守
将屯。及出击匈奴，而广行无部曲，行陈就善水草顿
舍，人人自便，不击刁斗自卫，莫府省文书。然亦远斥
候，未尝遇害。程不识正部曲、行伍、营陈，击刁斗，治吏，
军簿至明，军不得自便。不识曰：“李将军极简易，然匈
奴卒犯之无以禁，而其士亦佚，乐为之死。我军虽烦
扰，匈奴亦不得犯我。”是时，汉边郡李广、程不识为名
将，然匈奴畏广，士卒多乐从而苦。程不识、不识孝景
时以数直谏为大中大夫，为人廉谨于文法。后汉诱
单于以马邑城，使大军伏马邑傍，而广为骁骑将军，
属护军将军。单于觉之，去汉军皆无功。后四岁，广以
卫尉为将军，出雁门击匈奴。匈奴兵多，破广军，生得广。单于素闻广贤，令曰：“得李广必生致之。”匈奴骑得
广，广时伤，置两马间，络而盛之，卧行十馀里，广阳死，
睨其傍有一儿，骑善马，暂腾而上儿马，因抱儿鞭马
南驰数十里，得其馀军。匈奴骑数百追之，广行取儿
弓，射杀追骑，以故得脱。于是至汉。汉下广吏，吏当广
亡失，多为卤所生，得，当斩，赎为庶人。数岁，与故颍阴
侯屏居蓝田南山中射猎。尝夜从一骑出，从人田间
饮，还至亭，霸陵尉醉，呵止广。广骑曰：“故李将军。”尉曰：
“今将军尚不得夜行，何故也？”宿广亭下。居无何，匈奴
入辽西，杀太守，败韩将军。韩将军后徙居右北平，死。
于是上乃召拜广为右北平太守。广请霸陵尉与俱，
至军而斩之，上书自陈谢罪。上报曰：“将军者，国之爪
牙也。《司马法》曰：‘登车不式，遭丧不服，振旅抚师，以征
不服，率三军之心，同战士之力，故怒形则千里竦，威
振则万物伏，是以名声暴于夷貉，威棱憺乎邻国。夫
报忿除害，捐残去杀，朕之所图于将军也。若迺免冠
徒跣，稽颡请罪，岂朕之指哉！将军其率师东辕，弥节
白檀，以临右北平’。”盛秋广在郡，匈奴号曰汉飞，将军
避之，数岁不入界。广出猎，见草中石，以为虎而射之，
中石没矢，视之，石也。他日射之，终不能入矣。广所居
郡，闻有虎，常自射之。及居右北平，射虎，虎腾伤广，广
亦射杀之。石建卒，上召广代为郎中令。元朔六年，广
复为将军，从大将军出定襄，诸将多中首卤，率为侯
者，而广军无功。后三岁，广以郎中令将四千骑出右
北平，博望侯张骞将万骑与广俱异道，行数百里，匈
奴左贤王将四万骑围广，广军士皆恐，广迺使其子
敢往驰之，敢从数十骑，直贯匈奴骑，出其左右而还
报广曰：“匈奴易与耳。”军士乃安为圜阵外乡？匈奴急
击，矢下如雨，汉兵死者过半。汉矢且尽，广乃令持满
毋发，而广身自以大黄射其裨将，杀数人，匈奴益解。
会暮，吏士无人色，而广意气自如，益治军，军中服其
勇也。明日复力战，而博望侯军亦至，匈奴迺解去。汉
军罢，弗能追。是时广军几没，罢归。《汉法》，“博望侯后期
当死，赎为庶人。广军自当亡赏。初，广与从弟李蔡俱
为郎，事文帝、景帝时，蔡积功至二千石。武帝元朔中
为轻车将军，从大将军击右贤王，有功，中率封为乐
安侯。元狩二年，代公”孙弘为丞相。蔡为人在下中，名
声出广下远甚，然广不得爵邑，官不过九卿。广之军
吏及士卒或取封侯。广与望气王朔语曰：“自汉击匈
奴，广未尝不在其中。而诸妄校尉已下，材能不及中，
以军功取侯者数十人。广不为后人，然终无尺寸功
以得封邑者，何也？岂吾相不当侯邪？”朔曰：“将军自念，
岂尝有恨者乎？”广曰：“吾为陇西守，羌尝反，吾诱降者
八百馀人，诈而同日杀之，至今恨独此耳。”朔曰：“祸莫
大于杀已降，此迺将军所以不得侯者也。”广历七郡
太守，前后四十馀年，得赏赐辄分其戏下饮食，与士
卒共之。家无馀财，终不言生产事。为人长爰臂。其善
射亦天性，虽子孙他人学者莫能及。广呐“口少言，与
人居则画地为军陈，射阔狭以饮，专以射为戏。将兵
乏绝处见水，士卒不尽饮，不近水，不尽餐，不尝食，宽
缓不苛，士以此爱乐为用。其射，见敌非在数十步之
内，度不中不发，发即应弦而倒。”用此，其将数困辱，及
射猛兽，亦数为所伤云。元狩四年，大将军、骠骑将军
大击匈奴，广数自请行，上以为老，不许，良久乃许之，
以为前将军。大将军青出塞捕卤，知单于所居，迺自
以精兵走之，而令广并于右将军军出东道。东道少，
回远，大军行，水草少，其势不屯行。广辞曰：“臣部为前
将军，今大将军乃徙臣出东道。且臣结发而与匈奴
战，迺今一得当单于，臣愿居前，先死单于。”大将军阴
受上指，以为李广数奇，毋令当单于，恐不得所欲。是
时公孙敖新失侯，为中将军，大将军亦欲使敖与俱
当单于，故徙广。广知之，固辞。大将军弗听，令长史封
书与广之莫府，曰：“急诣部如书。”广不谢大将军而起
行，意象愠，怒而就部，引兵与右将军食其合军出东
道，惑失道，后大将军。大将军与单于接战，单于遁走，
弗能得而还。南绝幕，迺遇两将军，广已见大将军，还
入军，大将军使长史持糒醪遗广，因问广食其失道
状，曰：“青欲上书报天子失军曲折。”广未对大将军长
史急责广之莫府上簿。广曰：“诸校尉亡罪，乃我自失
道。吾今自上簿至莫府”，谓其麾下曰：“广结发与匈奴
大小七十馀战，今幸从大将军出接单于兵，而大将
军徙广部行回远，又迷失道，岂非天哉！且广年六十
馀，终不能复对刀笔之吏矣。”遂引刀自刭。百姓闻之，
知与不知，老壮皆为垂泣。而右将军独下吏，当死，赎
为庶人。广三子，曰当户、椒，敢皆为郎。上与韩嫣戏，嫣
少不逊，当户击嫣，嫣走。于是上以为能。当户蚤死，乃
拜椒为代郡太守，皆先广死。广死军中时，敢从骠骑
将军，广死。明年，李蔡以丞相坐诏赐蒙地阳陵，当得
二十亩。蔡盗取二顷，颇卖，得四十馀万；又盗取神道
外壖地一亩，葬其中。当下狱，自杀。敢以校尉从骠骑

军青之恨其父，迺击伤大将军，大将军匿讳之。居无
何，敢从上雍至甘泉宫猎。骠骑将军去病怨敢伤青，
射杀敢。去病时方贵幸，上为讳云鹿触杀之。居岁馀，
去病死。敢有女为太子中人，爱幸。敢男禹，有宠于太
子，然好利，亦有勇。尝与侍中贵人饮，侵陵之，莫敢应。
后愬之上，上召禹使刺虎县下圈中，未至地，有诏引
出之。禹从落中以剑斫绝累，欲刺虎。上壮之，遂救止
焉。而当户有遗腹子陵，将兵击匈奴，兵败降匈奴。后
人告禹，谋欲亡，从陵下吏死。